CELEX: 32016D2004
Language: fi
Date: 2016-11-14 00:00:00
Title: Komission täytäntöönpanopäätös (EU) 2016/2004, annettu 14 päivänä marraskuuta 2016, neuvoston direktiivin 2000/29/EY 13 artiklan 1 kohdan ii alakohdan säännöksiä koskevasta poikkeuksesta Amerikan yhdysvalloista peräisin olevan, Quercus L.- ja Platanus L.- sukujen ja Acer saccharum Marsh. -lajin kuorettoman sahatavaran osalta annetun täytäntöönpanopäätöksen 2013/780/EU muuttamisesta (tiedoksiannettu numerolla C(2016) 7181)

16.11.2016   
            
            
               FI
            
            
               Euroopan unionin virallinen lehti
            
            
               L 308/62
            
         KOMISSION TÄYTÄNTÖÖNPANOPÄÄTÖS (EU) 2016/2004,
   annettu 14 päivänä marraskuuta 2016,
   neuvoston direktiivin 2000/29/EY 13 artiklan 1 kohdan ii alakohdan säännöksiä koskevasta poikkeuksesta Amerikan yhdysvalloista peräisin olevan, Quercus L.- ja Platanus L.- sukujen ja Acer saccharum Marsh. -lajin kuorettoman sahatavaran osalta annetun täytäntöönpanopäätöksen 2013/780/EU muuttamisesta
   
      
         (tiedoksiannettu numerolla C(2016) 7181)
      
   
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasveille ja kasvituotteille haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä 8 päivänä toukokuuta 2000 annetun neuvoston direktiivin 2000/29/EY (1) ja erityisesti sen 15 artiklan 1 kohdan toisen luetelmakohdan,
   sekä katsoo seuraavaa:
   
               (1)
            
            
               Direktiivissä 2000/29/EY säädetään kasveille ja kasvituotteille haitallisten organismien unioniin kulkeutumisen ja siellä leviämisen estämiseen liittyvistä suojatoimenpiteistä. Komission täytäntöönpanopäätöksen 2013/780/EU (2) 1 artiklassa säädetään direktiivin 2000/29/EY mukaisia suojatoimenpiteitä koskevasta poikkeuksesta ja annetaan jäsenvaltioille lupa sallia Amerikan yhdysvalloista peräisin olevan, Quercus L.- ja Platanus L. -sukujen ja Acer saccharum Marsh. -lajin kuorettoman sahatavaran tuonti alueelleen ilman kasvinterveystodistusta 30 päivään marraskuuta 2016 edellyttäen, että tällainen puutavara täyttää kyseisen täytäntöönpanopäätöksen liitteessä vahvistetut edellytykset.
            
         
               (2)
            
            
               Komission täytäntöönpanopäätöksessä (EU) 2015/893 (3) vahvistetaan kolmansista maista peräisin olevan Quercus L.- ja Platanus L.- sukujen kuorettoman sahatavaran tuontia unioniin koskevat vaatimukset. Kyseisiä vaatimuksia pidetään tarpeellisina unionin alueen kasvien suojelemiseksi Anoplophora glabripennis (Motschulsky) -organismilta, eikä niitä koskeva poikkeus ole perustelu. Sen vuoksi kyseisiin kuorettoman sahatavaran lajeihin ei pitäisi enää soveltaa täytäntöönpanopäätöksessä 2013/780/EU säädettyä poikkeusta.
            
         
               (3)
            
            
               Jäsenvaltioiden komissiolle määräajoin toimittamien tietojen perusteella voidaan päätellä, että täytäntöönpanopäätöksen 2013/757/EU liitteessä säädettyjen erityisten edellytysten soveltaminen riittää estämään haitallisten organismien kulkeutumisen unionin alueelle. Jäsenvaltioiden pitäisi jatkaa kyseisten edellytysten soveltamista Amerikan yhdysvalloista peräisin olevan Quercus L. -suvun kuorettoman sahatavaran osalta. Yhdysvaltojen toimittama teknisten tietojen arviointi osoittaa, että täytäntöönpanopäätöksen 2013/780/EU 2 artiklan 3 kohdassa tarkoitettu Kiln Drying Sawn Hardwood Lumber Certification Program -ohjelma toimii tehokkaasti.
            
         
               (4)
            
            
               Sen vuoksi poikkeusta Amerikan yhdysvalloista peräisin olevan Quercus L. -suvun kuorettoman sahatavaran osalta olisi jatkettava 31 päivään joulukuuta 2026 asti, jotta vältetään tarpeettomat kaupan häiriöt kyseisen puutavaran osalta.
            
         
               (5)
            
            
               Sen vuoksi täytäntöönpanopäätöstä 2013/780/EU olisi muutettava.
            
         
               (6)
            
            
               Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Täytäntöönpanopäätöksen 2013/780/EU muuttaminen
   Muutetaan täytäntöönpanopäätös 2013/780/EU seuraavasti:
   
               (1)
            
            
               Korvataan 1 artikla seuraavasti:
               ”Poiketen siitä mitä direktiivin 2000/29/EY 13 artiklan 1 kohdan ii alakohdassa säädetään, jäsenvaltiot saavat sallia Amerikan yhdysvalloista peräisin olevan, Quercus L.- ja Platanus L. -sukujen kuorettoman sahatavaran, joka kuuluu jonkin direktiivin 2000/29/EY liitteessä V olevan B osan I jakson 6 kohdassa vahvistetun CN-koodin ja tavaran kuvauksen piiriin, tuonnin alueelleen ilman kasvinterveystodistusta edellyttäen, että tällainen puutavara täyttää tämän päätöksen liitteessä vahvistetut edellytykset.”
            
         
               (2)
            
            
               Korvataan 3 artiklassa päivämäärä ”30 päivään marraskuuta 2016” päivämäärällä ”31 päivään joulukuuta 2026”.
            
         2 artikla
   Osoitus
   Tämä päätös on osoitettu kaikille jäsenvaltioille.
   
      Tehty Brysselissä 14 päivänä marraskuuta 2016.
      
         
            Komission puolesta
         
         Vytenis ANDRIUKAITIS
         
            Komission jäsen
         
      
   
   
      (1)  EUVL L 169, 10.7.2000, s. 1.
   
      (2)  Komission täytäntöönpanopäätös 2013/780/EU, annettu 18 päivänä joulukuuta 2013, neuvoston direktiivin 2000/29/EY 13 artiklan 1 kohdan ii alakohdan säännöksiä koskevasta poikkeuksesta Amerikan yhdysvalloista peräisin olevan, Quercus L.- ja Platanus L.- sukujen ja Acer saccharum Marsh. -lajin kuorettoman sahatavaran osalta (EUVL L 346, 20.12.2013, s. 61).
   
      (3)  Komission täytäntöönpanopäätös (EU) 2015/893, annettu 9 päivänä kesäkuuta 2015, toimenpiteistä Anoplophora glabripennis (Motschulsky) -organismin unioniin kulkeutumisen ja siellä leviämisen estämiseksi (EUVL L 146, 11.6.2015, s. 16).